ວາລະອັດກອງຄັ້ງທີ6ຄະນະປະຈຳສະພາແຫ່ງຊາດ
ຕອນເຊົ້າວັນທີ 20/1 ທີ່ສຳນັກງານສະພາແຫ່ງຊາດ, ກອງປະຊຸມຄັ້ງທີ 6 ຄະນະປະຈຳສະພາແຫ່ງຊາດຊຸດທີ 14 ໄດ້ອັດລົງ. ກ່າວຄຳເຫັນທີ່ພິທີອັດ, ທ່ານນາງປະທານສະພາແຫ່ງຊາດ ຫງວຽນທິກິມເງິ ນ ໃຫ້ຮູ້ວ່າ ທີ່ກອງປະຊຸມຄັ້ງນີ້ ບັນດາສະມາຊິກຂອງຄະນະປະຈຳສະພາແຫ່ງຊາດ ໄດ້ໃຫ້ຄວາມເຫັນກ່ຽວກັບບັນດາບັນຫາໃຫຍ່ທີ່ຍັງມີຄວາມເຫັນແຕກຕ່າງ ຂອງຮ່າງກົດໝາຍ 8 ສະບັບເຊິ່ງລວມມີ: ກົດໝາຍວ່າດ້ວຍຄວາມຮັບຜິດຊອບຊົດເຊີຍຂອງລັດ ( ສະບັບປັບປຸງ ); ຮ່າງກົດໝາຍວ່າດ້ວຍການໜູນຊ່ວຍນິຕິທຳ ( ສະບັບປັບປຸງ ); ຮ່າງກົດໝາຍວ່າດ້ວຍການຄຸ້ມຄອງການຄ້າຕ່າງປະເທດ; ຮ່າງກົດໝາຍວ່າດ້ວຍການໜູນຊ່ວຍວິສາຫະກິດຂະໜາດກາງ ແລະ ນ້ອຍ; ຮ່າງກົດໝາຍວ່າດ້ວຍການວາງແຜນຜັງ; ຮ່າງກົດໝາຍວ່າດ້ວຍການຄຸ້ມຄອງ, ນຳໃຊ້ຊັບສິນຂອງລັດ ( ສະບັບປັບປຸງ ); ຮ່າງກົດໝາຍວ່າດ້ວຍການຄຸ້ມຄອງ, ນຳໃຊ້ອາວຸດ, ວັດຖຸລະເບີດ ແລະ ພາຫະນະການໜູນຊ່ວຍ ແລະ ຮ່າງກົດໝາຍວ່າດ້ວຍການອາລັກຂາ. ດ້ວຍບັນດາເນື້ອໃນເຫຼົ່ານີ້, ທ່ານນາງປະທານສະພາແຫ່ງຊາດ ສະເໜີບັນດາກຳມາທິການ ກວດກາບັນດາຮ່າງກົດໝາຍ ສົມທົບກັນຢ່າງແໜ້ນແຟ້ນກັບບັນດາອົງການຮຽບຮຽງ ແລະ ບັນດາອົງການທີ່ກ່ຽວຂ້ອງ ສືບຕໍ່ຄົ້ນຄວ້າ, ຮັບເອົາຄຳເຫັນຈາກບັນດາສະມາຊິກຄະນະປະຈຳສະພາແຫ່ງຊາດ, ບັນດາສະມາຊິກສະພາແຫ່ງຊາດ, ປັບປຸງບົດລາຍງານອະພິປາຍອີກບາດກ້າວໜຶ່ງ, ຮັບເອົາ ແລະ ປັບປຸງຮ່າງກົດໝາຍ, ຂໍຄຳເຫັນນຳບັນດາຄະນະສະມາຊິກສະພາແຫ່ງຊາດ, ບັນດາສະມາຊິກສະພາແຫ່ງຊາດ. ຫ້ອງວ່າການສະພາແຫ່ງຊາດ ຕ້ອງສ້າງແຜນການຂອງຄະນະປະຈຳສະພາແຫ່ງຊາດ ຈັດຕັ້ງກອງປະຊຸມສະມາຊິກສະພາແຫ່ງຊາດສະເພາະກິດ ປຶກສາຫາລືບາງຮ່າງກົດໝາຍທີ່ຍັງມີຄວາມເຫັນແຕກຕ່າງ ເພື່ອປັບປຸງໃຫ້ສົມບູນແບບຕື່ມອີກ ກ່ອນທີ່ຈະຍື່ນສະເໜີຕໍ່ ກອງປະຊຸມສະໄໝສາມັນຄັ້ງທີ 3 ສະພາແຫ່ງຊາດຊຸດທີ 14.
(ແຫຼ່ງຄັດຈາກ VOV)